b'\n_START_ARTICLE_\nWindir\n_START_SECTION_\nValfar mirtis\n_START_PARAGRAPH_\n2004 met\xc5\xb3 sausio 14 dien\xc4\x85 Terje \xe2\x80\x9eValfar\xe2\x80\x9c Bakken p\xc4\x97s\xc4\x8diomis i\xc5\xa1\xc4\x97jo \xc4\xaf savo \xc5\xa1eimos trobel\xc4\x99 Fagereggi\xe2\x80\x99yje, Norvegijoje. Nesulauk\xc4\x99 Valfar, jo \xc5\xa1eima susisiek\xc4\x97 su vietos vald\xc5\xbeia, kuri suorganizavo paie\xc5\xa1kos komand\xc4\x85. Sausio 17 dien\xc4\x85 Valfar k\xc5\xabnas buvo rastas Reppast\xc3\xb8len\xe2\x80\x99e, Sogndal\xe2\x80\x99o sl\xc4\x97nyje. Nustebintas labai blog\xc5\xb3 oro s\xc4\x85lyg\xc5\xb3 ir gilaus sniego, jis paband\xc4\x97 pasukti atgal nam\xc5\xb3 kryptimi, bet kelyje mir\xc4\x97 nuo hipotermijos. Jis buvo palaidotas sausio 27 dien\xc4\x85 Stedje ba\xc5\xbeny\xc4\x8dioje, Norvegijoje. 2004-\xc5\xb3j\xc5\xb3 kovo m\xc4\x97n. grup\xc4\x97 Windir oficialiai i\xc5\xa1siskyr\xc4\x97._NEWLINE_Jungtinis Windir outtakes ir B-Sides albumas buvo pavadintas Valfar, ein Windir buvo i\xc5\xa1leistas 2004-aisiais ir skirtas pagerbti \xc5\xbeuvisiam nariui Valfar. 2004 metais rugs\xc4\x97jo 3 dien\xc4\x85, Osle, lik\xc4\x99 grup\xc4\x97s Windir nariai sureng\xc4\x97 savo paskutin\xc4\xafj\xc4\xaf koncert\xc4\x85 Valfar garbei. Enslaved, Finntroll ir Mindgrinder buvo koncerto sve\xc4\x8diai._NEWLINE_Trys buv\xc4\x99 grup\xc4\x97s Windir nariai suk\xc5\xabr\xc4\x97 grup\xc4\x99 Vreid, kurioje t\xc4\x99sia Valfar ambicijas, tik \xc5\xa1iek tiek kitokiu b\xc5\xabdu.'